สวัสดีค่ะ คุณ หนูมีอาการตกขาวเป็นสีเหลืองค่ะ คันแสบเวลาปัสสาวะ แล้วมันจะไหลออกมาเป็นช่วงๆค่ะ ก้อนน้านี้อาการปกติดี พอไปมีอะไรกับแฟน ผ่านไปสองวัน อาการนี้ก็เป็นค่ะ คันแสบไม่สบายตัวเลยค่ะ
สวัสดีค่ะ อาการตกขาวสีเหลือง คันและแสบเวลาปัสสาวะ อาจเกิดจาก- การติดเชื้อราในช่องคลอด แต่ตกขาวมักเป็นสีขาวขุ่น หรืออาจออกเหลืองก็ได้ ปริมาณจะมากกว่าปกติและจับตัวเป็นก้อนลักษณะคล้ายแป้งเปียกหรือนมบูด ไม่มีกลิ่นเหม็น และจะทำให้มีอาการคันช่องคลอดมาก- การติดเชื้อโรคติดต่อทางเพศสัมพันธ์ เช่น หนองในแท้ หนองในเทียม เชื้อปรสิต เป็นต้น ซึ่งจะทำให้มีตกขาวสีเหลือง หรือเหลืองเขียวคล้ายหนอง มีกลิ่นเหม็น และอาจทำให้มีอาการเจ็บแสบในช่องคลอด รวมถึงปวดท้องน้อยได้ และหากเป็นการติดเชื้อเริม ก็จะทำให้เกิดแผลที่อวัยวะเพศและมีตกขาวมากขึ้นได้หากอาการตกขาวเป็นต่อเนื่อง ไม่หายไป ก็ควรไปพบสูติ-นรีแพทย์เพื่อตรวจหาสาเหตุและรักษาให้ตรงกับโรคค่ะ ในเบื้องต้น ก็ไม่ควรสวนล้างช่องคลอด ไม่ทาแป้งหรือฉีดน้ำหอมบริเวณ ดูแลอวัยวะเพศภายนอกอย่าให้อับชื้น เช็ดอวัยวะเพศและก้นให้แห้งสนิทหลังจากถ่ายปัสสาวะและอุจจาระ เป็นต้น